
	[bookmark: nev]KISS GÁBOR
teológus szak 
Osztatlan, 7. félév
Pécsi Püspöki Hittudományi Főiskola

	






Témavezető:
	Dr. Balogh Elemér, PhD, habil
tanszékvezető egyetemi tanár, SZTE ÁJK




Pápai küldöttbíráskodás az Árpád-kori Magyarországon

A dolgozat a „Pápai küldöttbíráskodás az Árpád-kori Magyarországon” címet visel. A pápai küldöttbíráskodás egy olyan speciális témája a kánonjogtörténetnek, melyet a 20. században felélénkülő jogtörténeti stúdiumok nem tettek még vizsgálatuk tárgyává, így az egyes kézikönyvek is csak felületesen, pár sorban összefoglalva szólnak e jogintézményről. Ugyanakkor ennek elhelyezése a kánoni jogtudomány rendszerében nem haszontalan feladat, mivel az egyház olyan jogintézményéről beszélünk, mely jelentős befolyással bírt a kialakuló jogszolgáltatásra. Mindebből következik tehát, hogy megismerése, összefüggéseinek felvázolása az egyház tradicionális bíráskodási gyakorlatához hoz bennünket közelebb, mely tükrében hatályos joganyagunk is könnyebben érthető. 
Dolgozatom címének megfelelően, küldöttbírói tevékenységet csak a 11. és13. század között vizsgálom. Miután áttekintettem a megfelelő jogtörténeti hátteret egy általános bemutatást igyekszem adni a iudex delegatus intézményéről. A küldöttbírák olyan egyes vagy társas, legtöbbször három tagból álló kollégiumot jelentettek, akiket a pápa vagy más egyházi hatóság rendelt ki, eseti illetve tartós megbízással egy adott ügyben való percselekmény elvégzésére, illetve ítélethozatalra.
A tanulmányban arra a kérdésre keresem a választ, a fentiekben említett küldöttbírák bemutatása mellett, hogyan járult hozzá e jogintézmény a kánonjogi kultúra elterjedéséhez Magyarországon. Konklúzióként levonom a megfelelő következtetéseket: a pápai küldöttbíráskodás a vizsgált időszakban mindenképpen szorosan összekapcsolódott személyi szinten a helyi, territoriális jellegű szentszékek munkájával. Mindebből következik, hogy aktívan hozzájárultak a kor kánonjogi műveltségének elterjesztéséhez, illetve a még korábban lezajló gregoriánus reform meggyökereződéséhez. Ugyanakkor nem tartható azaz álláspont, hogy pusztán csak a küldöttbírók tevékenységéből fejlődött volna ki az egyházmegyei bírósági szervezet. 



